Zeki Amduni
Mohameds Zeki Amduni (franču: Mohamed Zeki Amdouni, dzimis 2000. gada 4. decembrī) ir Šveices futbolists, kurš spēlē uzbrūkošā pussarga un uzbrucēja pozīcijās un pārstāv Šveices futbola izlasi. Kopš 2023. gada Amduni spēlē Anglijas čempionāta komandā Burnley. Iepriekš pārstāvējis Šveices komandas Étoile Carouge, Stade Lausanne Ouchy, Lausanne-Sport un Basel. Šveices futbola izlases rindās debitējis 2022. gadā.